যেকোনো ধরনের যৌন নিপীড়নের ঘটনায় কারাদণ্ডের বিধান রেখে নতুন ওই আইন প্রণীত হতে যাচ্ছে। গত মঙ্গলবার দেশটির মন্ত্রিসভায় (শূরা কাউন্সিল) খসড়া আইনটি অনুমোদন পায়। এতে যৌন নিপীড়নের সর্বোচ্চ সাজা পাঁচ বছর কারাদণ্ড ও ৮০ হাজার ডলার পর্যন্ত জরিমানার বিধান রাখা হয়েছে। দেশটির বাদশা এ নিয়ে ডিক্রি জারি করলে খসড়া আইনটি চূড়ান্ত অনুমোদন পাবে। যুবরাজ সালমানের চলমান কথিত সংস্কার প্রক্রিয়ার অংশ হিসেবেই এই পদক্ষেপ নেওয়া হলো। তবে দেশটিতে বিপুল নারী অধিকারকর্মী আটকের ঘটনা চলমান থাকায় যুবরাজের সংস্কার প্রক্রিয়া ইতোমধ্যেই প্রশ্নের মুখে পড়েছে।